CELEX: C2006/212/01
Language: sl
Date: 2006-09-02 00:00:00
Title: Združeni zadevi C-182/03 in C-217/03: Sodba Sodišča (drugi senat) z dne 22. junija 2006 — Kraljevina Belgija proti Komisiji Evropskih skupnosti (Državna pomoč — Veljavna shema pomoči — Davčna shema centrov za usklajevanje s sedežem v Belgiji — Zahtevek združenja — Dopustnost — Odločba Komisije, v skladu s katero ta shema ne pomeni pomoči — Sprememba presoje Komisije — Člen 87(1) ES — Varstvo upravičenih pričakovanj — Splošno načelo enakosti)

2.9.2006   
            
            
               SL
            
            
               Uradni list Evropske unije
            
            
               C 212/1
            
         Sodba Sodišča (drugi senat) z dne 22. junija 2006 — Kraljevina Belgija proti Komisiji Evropskih skupnosti
   (Združeni zadevi C-182/03 (1) in C-217/03) (2)
   
   (Državna pomoč - Veljavna shema pomoči - Davčna shema centrov za usklajevanje s sedežem v Belgiji - Zahtevek združenja - Dopustnost - Odločba Komisije, v skladu s katero ta shema ne pomeni pomoči - Sprememba presoje Komisije - Člen 87(1) ES - Varstvo upravičenih pričakovanj - Splošno načelo enakosti)
   (2006/C 212/01)
   Jezik postopka: francoščina
   Stranke
   
      Tožeči stranki: Kraljevina Belgija (zastopniki: A. Snoecx, E. Dominkovits, zastopnika, B. van de Walle de Ghelcke, J. Wouters in P. Kelley, avocats) (zadeva C-182/03)
   Forum 187 ASBL (zastopnika: A. Sutton in J. Killick, barristers) (zadeva C-217/03)
   
      Tožena stranka: Komisija Evropskih skupnosti (zastopniki: G. Rozet, R. Lyal in V. Di Bucci)
   Predmet
   Razglasitev ničnosti Odločbe Komisije Evropskih skupnosti C(2003)564 končna z dne 17. februarja 2003, o shemi pomoči, ki jo je Belgija uveljavila za centre za usklajevanje s sedežem v Belgiji, ker obstoječim centrom ni odobrila obnove potrditev.
   Izrek
   
               1)
            
            
               Odločba 2003/757/ES Komisije z dne 17. februarja 2003 o shemi pomoči, ki jo je Belgija uveljavila za centre za usklajevanje s sedežem v Belgiji, se razglasi za nično, ker ne predvideva začasnih ukrepov za centre za usklajevanje, katerih prošnja za obnovitev potrditve je bila na dan vročitve izpodbijane odločbe nerešena ali katerih potrditev se je iztekla sočasno z vročitvijo navedene odločbe ali kmalu po njej.
            
         
               2)
            
            
               Tožba Foruma 187 ASBL se v preostalem delu zavrne.
            
         
               3)
            
            
               Komisija Evropskih skupnosti nosi plačilo stroškov postopka v zadevi C-182/03 in polovico stroškov Foruma 187 ASBL v zadevi C-217/03.
            
         
               4)
            
            
               Komisija Evropskih skupnosti nosi plačilo stroškov postopka v zadevah C-182/03 R in C-217/03 R.
            
         
      (1)  UL C 135 z dne 7.6.2003.
   
      (2)  (T-276/02 – UL C 289 z dne 23.11.2002).